ยาสูบชงโละใบยาวิ่งหาเงินอุ้มชาวไร่
ยสท.เตรียมเสนอ ครม.ขายใบยาเก่าตุนเงินมารับซื้อใบยาใหม่ คาดใช้เงินกว่า 2,000 ล้าน
11 ก.ค. 2561

ยสท.เตรียมเสนอ ครม.ขายใบยาเก่าตุนเงินมารับซื้อใบยาใหม่ คาดใช้เงินกว่า 2,000 ล้านน.ส.ดาวน้อย สุทธินิภาพันธ์ ผู้ว่าการการยาสูบแห่งประเทศไทย หรือ ยสท. เปิดเผยว่า เตรียมทำเรื่องเสนอคณะรัฐมนตรี (ครม.) พิจารณาขายสต๊อก ใบยาสูบเพื่อการระบายสินค้าและ เตรียมหาเงินไว้รับซื้อใบยาจากเกษตรกรในฤดูกาลนี้ถือเป็นการแก้ปัญหา เฉพาะหน้าจากที่ก่อนหน้านี้ ยสท.ได้ประกาศงดรับซื้อใบยาเพราะมีสต๊อกใบยาเวอร์ ยิเนีย ใบยาเบอร์เลย์ และใบยาเตอร์กีช เหลือพอใช้อีกราว 80 เดือน ทำให้ ส่งผลกระทบต่อชาวไร่"ต้องทำเรื่องเสนอ ครม.ขอขายใบยาในสต๊อกให้ได้มากที่สุด ตอนนี้ติดต่อทั้งมาเลเซีย อังกฤษ ให้มาซื้อ ใบยาสูบ คาดว่าต้องหาเงินมารับซื้อ ใบยาใหม่ไม่น้อยกว่า 2,000-3,000 ล้านบาท" น.ส.ดาวน้อย กล่าวสำหรับการแก้ปัญหาระยะยาว ต้องหารือกับชาวไร่ และต้องยอมรับว่าตลาดบุหรี่ในประเทศไทยเล็กลงจากราคาที่แพงขึ้น และการรณรงค์ไม่สูบบุหรี่ โดย 5 ปีก่อน เทียบกับปัจจุบันปริมาณการจำหน่ายบุหรี่ในประเทศลดไปครึ่งหนึ่ง และในปีหน้าจะลดลงอีก เพราะอัตราภาษีบุหรี่ตามมูลค่า จะขึ้นเป็น 40% เท่ากันทุกราคา ซึ่งจะกระทบการซื้อใบยาสูบของชาวไร่